**VYHLÁSENIE VOĽBY HLAVNÉHO KONTROLÓRA**

 **OBCE DOLNÉ DUBOVÉ**

Obecné zastupiteľstvo v Dolnom Dubovom svojím uznesením č. 112/2022 zo dňa 14.12.2022, podľa ustanovenia § 18a ods.2 zákona č. 369/1990 Zb. o obecnom zriadení v znení neskorších predpisov vyhlasuje konanie voľby hlavného kontrolóra Obce Dolné Dubové na **deň 9.2.2023.o 18 hod. na zasadnutí Obecného zastupiteľstva v Dolnom Dubovom.**

Obecné zastupiteľstvo ustanovuje podrobnosti o spôsobe a vykonaní voľby hlavného kontrolóra obce a náležitosti prihlášky:

1. **Kvalifikačné predpoklady na výkon funkcie hlavného kontrolóra obce:**

-  Minimálne ukončené úplné stredné vzdelanie s maturitou.

- Vysokoškolské vzdelanie II. a III. stupňa – výhoda.

**2.      Náležitosti prihlášky:**

- Meno, priezvisko, titul, dátum narodenia, trvalé bydlisko

- Výpis z registra trestov, nie starší ako tri mesiace

- Overená kópia dokladu o najvyššom dosiahnutom vzdelaní, kópie dokladov o absolvovaní vzdelávacích kurzov a programov v danej oblasti (výkon funkcie hlavného kontrolóra, samosprávne činnosti, ekonomické a pod.).

- Profesijný životopis, prehľad doterajších zamestnaní a funkčného zaradenia.

- Informácia o tom, či ku dňu podania prihlášky kandidát podniká alebo vykonáva inú zárobkovú činnosť alebo je členom riadiacich, kontrolných alebo dozorných orgánov právnických osôb, ktoré vykonávajú podnikateľskú činnosť.

- Súhlas so zverejnením osobných údajov podľa zákona č. 18/2018 Z.z. o ochrane osobných údajov v znení neskorších zmien a predpisov za účelom vykonania voľby hlavného kontrolóra na rokovaní obecného zastupiteľstva.

**3.      Ďalšie predpoklady:**

- Znalosť základných noriem samosprávy, právnych predpisov týkajúcich sa hospodárenia obce, rozpočtových a príspevkových organizácií, právnických osôb, zákon o finančnej kontrole, o účtovníctve, o majetku obcí, sťažnostiach a ďalších prislúchajúcich právnych predpisov

- Užívateľské ovládanie počítača ( Microsoft Word, Excel a iné)

- Dynamická a silná osobnosť

- Komunikačné schopnosti na úrovni vedúceho zamestnanca

- Reprezentatívne vystupovanie

- Flexibilnosť

- Zmysel pre zodpovednosť, presnosť, dôslednosť a samostatnosť.

- Občianska a morálna bezúhonnosť

 Uchádzač na funkciu hlavného kontrolóra Obce Dolné Dubové zašle poštou alebo osobne doručí svoju písomnú prihlášku s požadovanými dokladmi v zalepenej obálke označenej

**„ Voľba hlavného kontrolóra“**

 **na adresu:**

**Obec Dolné Dubové, Dolné Dubové č.1, 91952 Dolné Dubové**

**do 26.1.2023 do 15:00 hod.**

V prípade osobného doručenia ju odovzdá v podateľni obecného úradu v Dolnom Dubovom.

Uchádzač, ktorý splní vyššie uvedené požiadavky na výkon funkcie a včas podá prihlášku so všetkými náležitosťami bude zaradený ako kandidát na voľbu hlavného kontrolóra obce v súlade s §18 zákona č. 369/1990 Zb. o obecnom zriadení v znení neskorších zmien a predpisov.

Deň nástupu do zamestnania je **01.03.2023**

 **SPÔSOB VOĽBY HLAVNÉHO KONTROLÓRA:**

 a) **Posúdenie podaných prihlášok zabezpečí osobitná komisia, ktorá vyhodnotí splnenie podmienok** jednotlivých kandidátov a vydá zoznam kandidátov na funkciu hlavného kontrolóra obce.

b) Na zvolenie hlavného kontrolóra obce je **potrebný súhlas nadpolovičnej väčšiny všetkých poslancov OZ.** Ak ani jeden z kandidátov takúto väčšinu nezíska, obecné zastupiteľstvo ešte na tej istej schôdzi vykoná druhé kolo volieb, do ktorého postúpia dvaja kandidáti, ktorí získali v prvom kole volieb najväčší počet platných hlasov. V prípade rovnosti hlasov do druhého kola volieb postupujú všetci kandidáti s najväčším počtom platných hlasov. V druhom kole volieb je zvolený ten kandidát, ktorý získal najväčší počet platných hlasov. Pri rovnosti hlasov v druhom kole volieb sa rozhoduje žrebom.

c) Voľba hlavného kontrolóra sa uskutoční **tajným hlasovaním poslancov OZ.**

d) Starosta obce s právoplatne zvoleným hlavným kontrolórom obce uzavrie pracovnú zmluvu najneskôr deň po zvolení do funkcie hlavného kontrolóra.

e) Pracovný pomer bude uzavretý na 0,065 úväzku pracovného času.

V Dolnom Dubovom, dňa 14.12.2022

 Igor Tomovič

 starosta obce